Basa kadhaton
Basa Jawa Bagongan utawa Basa Bagongan iku siji varian basa Jawa sing mung dianggo ing lingkungan kraton Mataram. Basa iki wiwit dikembangaké nalika jaman papréntahan Sultan Agung kanthi angkah kanggo ngilangaké kasenjangan antarané para pejabat pura lan kulawarga raja.

Wektu saiki basa Bagongan tansaya arang dianggo, malah amèh musna. Panganggoné mung golongan tuwa sing ngerti anané jinis basa mau.

Titikan 
Basa Bagongan duwèni titikan:

 Aku diganti Manira
 Kowe diganti Pakenira
 Awalan dak- diganti Manira
 Awalan ko- diganti Pakenira
 Panambang -ku diganti kula
 Panambang -mu diganti dalem
 Punapi = punapa
 Boya = ora
 Besaos = bae

Panggunaan 
Basa Bagongan dipigunakaké déning para pejabat pura, utawa sing biyasa karan sentana dalem nalika wicara marang siji lan sijiné. Ora kaya basa Jawa salumrahé, basa iki kurang migatèkaké undha-usuk basa saéngga dadi luwih luwes.

Rujukan 
 Purwadi. 2007. Sajarah Raja-Raja Jawa. Yogyakarta: Media Ilmu

Basa Jawa